โทรศัพท์ในตำนาน "Nokia 3310" เตรียมออกวางขายอีกครั้ง - FINNOMENA
เป็นที่รู้กันดีว่า Nokia 3310 คือหนึ่งในโทรศัพท์มือถือรุ่นอมตะ ที่มีแบทเตอรี่ยาวนาน และตัวเครื่องที่แข็งแรงขนาดว่าตกตึกแล้วยังใช้งานต่อได้ เหมือนไม่มีอะไรเกิดขึ้น ขณะนี้กำลังจะกลับมาวางขายอีกครั้งในกลางปี 2017 นี้
15 ก.พ. 2560

เป็นที่รู้กันดีว่า Nokia 3310 คือหนึ่งในโทรศัพท์มือถือรุ่นอมตะ ที่มีแบทเตอรี่ยาวนาน และตัวเครื่องที่แข็งแรงขนาดว่าตกตึกแล้วยังใช้งานต่อได้เหมือนไม่มีอะไรเกิดขึ้น ขณะนี้กำลังจะกลับมาวางขายอีกครั้งในกลางปี 2017 นี้
นอกจากความอึด ถึก ทน ที่ทำให้ Nokia 3310 เป็นตำนานแล้ว ยังมีอีกสิ่งหนึ่งที่น่าจะแถมมาด้วยคือ “เกมส์งู” ซึ่งในปัจจุบัน สามารถดาวโหลดได้ในมือถือ iPhone, Android, และ Windows phone
ในอดีต Nokia ได้ประสบปัญหาในยุคที่สมาร์ทโฟนเริ่มเข้ามา จนถูก Microsoft ซื้อกิจการไป และล่าสุด บริษัท HMD Global ได้ซื้อเครื่องหมายการค้า Nokia สำหรับฟีเจอร์โฟนมาจากไมโครซอฟท์  เพื่อใช้แบรนด์ Nokia สำหรับโทรศัพท์มือถือและแท็บเล็ตเพียงผู้เดียวไปอีก 10 ปี
โดยรายงานจากสื่อต่างประเทศได้เปิดเผยว่า ทางบริษัท HMD Global ได้เปิดตัวสมาทโฟน Nokia 6, Nokia 5 และ Nokia 3 ในประเทศจีนเป็นที่เรียบร้อยแล้ว
แต่ที่น่าจับตาไปกว่านั้นคือ ทางบริษัท HMD นอกจากจะเปิดตัว Nokia 6, Nokia 5 และ Nokia 3 แล้วทางบริษัทยังมีแผนจะเปิดตัว Nokia 3310 ในงาน Mobile World Congress ณ เมืองบาเซโลน่า ประเทศสเปน ในวันที่ 26 กุมภาพันธ์นี้ ในราคา €59 หรือประมาณ 2,200 บาท ด้วย คงต้องติดตามกันต่อว่า Nikia 3310 รุ่นนี้จะมีหน้าตาเปลี่ยนไปจากเดิมหรือไม่!
ที่มา : http://www.independent.co.uk/life-style/gadgets-and-tech/news/nokia-3310-mwc-2017-re-launch-buy-amazon-price-leaks-details-revealed-a7578941.html?cmpid=facebook-post
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
News Digest
Nokia
Nokia 3310
Smartphone
แชร์บทความ: